[{"text_idx": "#000000", "text": "Kuidas kasvab piimalehma vasikas, kelle eest hoolitseb tema ema vo\u0303i ammlehm?\nTARK TALU: Mida peab teadma lamba- ja veiseliha turustamisno\u0303uetest?\nTARK TALU: Tanel Tang u\u0308hendas digi- ja pa\u0308ris kanad\nTalupidajatele: Ja\u0308a\u0308dvustage oma tegevus kvaliteetsetele fotodele"}, {"text_idx": "#000001", "text": "Kuidas kasvab piimalehma vasikas, kelle eest hoolitseb tema ema vo\u0303i ammlehm?\nTARK TALU: Mida peab teadma lamba- ja veiseliha turustamisno\u0303uetest?\nTARK TALU: Tanel Tang u\u0308hendas digi- ja pa\u0308ris kanad"}, {"text_idx": "#000002", "text": "La\u0308a\u0308ne-Virumaal lo\u0303petati eriti ohtliku lindude gripi (H5N8) puhangust tingitud piirangud"}, {"text_idx": "#000003", "text": "HomePressiteatedLa\u0308a\u0308ne-Virumaal lo\u0303petati eriti ohtliku lindude gripi (H5N8) puhangust tingitud piirangud"}, {"text_idx": "#000005", "text": "Po\u0303llumajandus- ja Toiduamet lo\u0303petas Viru-Nigula vallas asuva OU\u0308 Telo Talule lindude gripi to\u0303ttu kehtestatud karantiini ning ku\u0308mne kilomeetri raadiuses oleva piirangutsooni. U\u0308le-eestiline lindude seespidamise no\u0303ue ja\u0308a\u0308b kehtima."}, {"text_idx": "#000006", "text": "Po\u0303llumajandus- ja Toiduameti peadirektori aseta\u0308itja Hele-Mai Sammeli so\u0303nul on OU\u0308 Telo Talus tehtud desinfitseerimised ning ha\u0308vitatud so\u0308o\u0308t, inventar ja muud lindudega kokku puutunud saastunud materjal. \u201eKuna 30 pa\u0308eva on mo\u0308o\u0308dunud haigestunud lindude hukkamisest, pidamisruumide puhastamisest ja desinfitseerimisest ning pole tuvastatud haiguse edasist levikut, siis lo\u0303petati piirangute kehtivus,\u201c selgitas Sammel."}, {"text_idx": "#000007", "text": "Lisaks kontrolliti ko\u0303iki linnupidajaid, kes ja\u0308id piirangutsooni. \u201eKu\u0308mne kilomeetri raadiusesse ja\u0308a\u0308vaid linnupidajaid kontrolliti ja kahtluse korral vo\u0303eti proove. Lindude grippi ei tuvastatud. Seeto\u0303ttu sai piirangutsooni kitsendused tu\u0308histada,\u201c kirjeldas Sammel."}, {"text_idx": "#000008", "text": "Arvestades peagi algavat lindude ra\u0308nnet, on va\u0308ga oluline ja\u0308rgida ko\u0303iki bioohutusno\u0303udeid ning olla ettevaatlik, et suurt suremust ja seela\u0308bi suurt majanduslikku kahju po\u0303hjustav taud ei jo\u0303uaks u\u0308htegi lindlasse."}, {"text_idx": "#000009", "text": "\u2013 harja, lokutite ja na\u0308opiirkonna turse;\n\u2013 linnud hingeldavad ja hari ning lokuti muutuvad siniseks;"}, {"text_idx": "#000010", "text": "Selleks, et kaitsta oma kodulinde:\n\u2013 hoia linde siseruumis ning va\u0308ldi igasugust kokkupuudet metslindudega;\n\u2013 a\u0308ra lase ko\u0303rvalisi isikuid oma lindude juurde;\n\u2013 enne lindude juurde minemist ja nende toitmist, pese ka\u0308ed ning vaheta riided ja jalano\u0303ud.\n\u2013 juhul kui ma\u0308rkad ebatavalist suremust, siis teavita sellest veterinaararsti.\n\u2013 va\u0308lisriigist tohib linde ja haudemune tuua vaid veterinaarsertifikaadi alusel."}, {"text_idx": "#000011", "text": "Mida teha kui leiate surnud linnu:\n\u2013 Juhul, kui leiate hukkunud veelinde (haned, luiged), hulganisti surnud metslinde vo\u0303i surnud ro\u0308o\u0308vlinnu (kullid, kotkad) korjuse, siis palume sellest teavitada helistades infotelefonil +372 605 4767. Kindlasti ei tohiks ise linde kokku koguda ning neid kuhugi toimetada, sellega vo\u0303ite viiruse levikut suurendada. Vajadusel vo\u0303tab amet ka proovid.\n\u2013 Kodulinnu surmast teavitada veterinaararsti, kellelt saad edasised suunised."}, {"text_idx": "#000012", "text": "Ko\u0303rge patogeensusega lindude gripp kuulub eriti ohtlike loomataudide hulka ning po\u0303hjustab lindude massilist haigestumist ja suremust. Haiguse puhkemisel kehtestatakse karantiin, haiged ja haiguskahtlased linnud hukatakse ja ha\u0308vitatakse. Seeto\u0303ttu on eriti oluline, et ko\u0303ik linnupidajad, kaasa arvatud hobilinnupidajad, ja\u0308rgivad bioohutusmeetmeid enda lindude kaitseks."}, {"text_idx": "#000013", "text": "Operatiivset infot linnugripiga seonduva kohta leiab ameti veebilehelt ja ameti Facebook kontolt."}, {"text_idx": "#000015", "text": "Po\u0303llumajandustootjatele mo\u0303eldud COVID-19 puhangust tingitud erakorralist toetust taotleb 2554 tootjat"}, {"text_idx": "#000016", "text": "Madis Kallas: loomakaitse valdkonnas oleks riigil koosto\u0308o\u0308s vabau\u0308hendustega vo\u0303imalik rohkem saavutada"}]